**ДЕТСКА ГРАДИНА №11 „ИЗГРЕВ“- гр. МОНТАНА**

**Ул.,,Калето1’’; тел: 096 305 956; е-mail dg\_11@abv.bg**

**ПРОЕКТ**

**Тема:,,От къде започва България?’’**

**Обосновка на проекта:**

Патриотичното възпитание е част от възпитателния процес, който има за цел формирането на личността. Ценностната система на човека се изгражда чрез възпитание в семейството и училището, чрез приемане и спазване на обществени норми на поведение.

 Проблемът за патриотичното възпитание на децата има особено важно значение в предучилищна възраст, защото именно в този период започва формирането на нравствените качества на личността. Запознаването с достъпни за детското разбиране факти, процеси и явления от обществената дейвствителност дава големи възможности за разширяване на умствения кръгозор и за формиранена чувства, морални качества и навици в поведението на децата.

 Патриотичното възпитание е сложен и продължителен процес. В него участват семейството, детската градина и обществеността. Възпитанието в патриотизъм изисква единство и взаимовръзка между тези три институции и се осъществява както в ситуациите в детската градина, така и във всекидневния живот.

 Съвременните родители и деца трябва да знаят и помнят своите корени, които започват от българското село, роден град,семейство, родина- красиви с историята си,с природата и забележителният дух на хората.Трябва да възродим интереса към живота на изчезващото и забравено днес- традиции, обичаи, да се докоснем заедно до древната българска култура, до народните занаяти, до народното творчество и да съхраним съкровищницата за идните поколения, за да я има България утре.

У**частници в проекта:**

1.Децата от Д Г№11,,Изгрев’’ **-** група ,,Моливко’’, „Буратино“, ,,Снежанка’’, ,,Щурче’’

2.Педагогическите екипи на групите 3.Помощник възпитатели 4Родители

3.Културни институции –училища, държавен архив, краеведи,и специалисти

**Време за изпълнение на проекта:** 2020/2024 учебни години.

**Ръководител на проекта:** Иванка Крумова- Старши учител

**Основни идеи:**

1.Децата да учат докато се забавляват, да знаят, да правят, да живеят с другите с миналото, сегашно и настояще време.

2.Формиране на способност да работят заедно в екип.

3.Децата да придобият представа за своята национална и културна идентичност.

**Цел:**

1.Пораждане на любов още от ранна детска възраст към родното- Българското и да се изгради начална представа за нашият корен.

2. Изграждане на система за работа с децата от детската градина за възпитание в патриотизъм, формиране на чувства, морални качества и навици в поведението им за повишаване интереса им към българското, пробуждане на гордост и любов към родината България.

3.Формиране на минимални начални познания за бит, култура, обичаи, традиции, музикален и танцов фолклор с помоща на техните родители.

4Децата да се забавляват и да изпитват удовлетворение от от съвместната дейност на децата в групата и възрастните-учители и родители.

**Очаквани резултати:**

1. Има разширени представи за родния край и средата,родината,родния град в който живее, бит,обичаи традиции.
2. Познава и назовава културни и исторически обекти в родния град и своята родина.
3. Проявява гордост от славното минало и настоящето но своя град и България.
4. Познава и назовава именити граждани на гр. Монтана.
5. Познава делото на българи с принос към българската история и културни традиции.

**Включени образователни направления:** ОС, БЕЛ, КТ, ИИ, ФК,Музика.

**Методи:** Наблюдение, беседа, разказ, експеримент,презентации, елементарни опити, мозъчна атака, кейс методът, проектно-базираният метод,ситуационни методи,казуси,посещение на културни исторически забележителности, срещи с именити граждани на Монтана,игри- народни, народни песни, патриотични песни, летни лагери на планина и море, походи, екскурзии и др.

**Форми на работа** по проекта за осъществяване на целите изадачите:

-Основни форми на педагогическо взаимодействие -Допълнитекни форми на педагогическо взаимодействие, допълнителни дейности като се използват -интерактивни методи за взаимодействие с деца и родители честване на празници от народният календар, народни игри,народни песни и хора,работилници, работа в екип, презентации,наблюдения,посещения, екскурзии, срещи с ,,ДА Монтана ‘’

**Дейности по изпълнение на проекта:**

**I етап:„Аз и моето семейство“**

**Цел:**

1.Възприемане на семейните отношения и връзката на родители и деца. 2.Възпитаване на привързаност и обич към семейството. Осъзнаване на своята роля в семейството.

**Подтеми:**

,,Семейна фотосесия’’-изложба

„Моето семейство“ – Отбелязване Деня на християнското семейство

,,Моето родословно дърво’’- проучване на родословните връзки в семейството родители и деца да изработят табло-колаж

,,Ключ към щастието’’-човешки добродетели и ценности

,,Работилница за родители’’-изработване на мартенички, сурвачки, коледни сувенири с помоща на родители

,,Обредни хлябове’’- месене на питки, гевреци и курабийки

,,Бъдни вечер и Коледа’’-пресъздаване на обичаи и традеции пред родителите

„Аз имам празник“ – хепънинг по повод Деня на детето – 1 юни

**II етап: „Аз и моят свят“**

**Цел:**Диференциране на детските представи за нормативни действия при подкрепа на връстници и възрастни във всекидневието им. Осъзнаване на приятелството като ценност.

**Подтеми: „Моите приятели“**

1.„Детската градина, в която ходим“-изработване на макет

2.,,Рожден ден’’-изработване на табло за рожденните дни на децата по групи

3.,,Дърво на приятелството’’-отпечатване на ръчички с послания за приятелството

4.,,Това съм аз’’- изработване на кукли с отпадъчни материали

5.,,Кажи кой си –разбери другия’’-запознаване и уважение към различни етноси

**IIIетап: „Моят град – древен и млад“**

**Цел:**Формиране на представи за историческото наследство, природни дадености и културни забележителности на родния град Монтана.Децата да се забавляват и изпитват удовлетворение от работата в екип.

1.Запознаване с историята на гр.Монтана- духовна и материална култура. 2.Запознаване с народното творчество, обичаи и традиции в северозападен район- слово,музика, хореография, приложно изкуство.

3.Запознаване с именити граждани на Монтана и символите на града.

4.Изработване на макети на забележителности на гр. Монтана- екипна работа и работа с родители

5.Открита практика и представяне на работата по проекта пред родители.

6. „Утро над Монтана“- концерт посветен на моят роден град Монтана

**Подтеми:** **„Минало незабравимо“**

1.Децата да се запознаят с българското село- изглед на различни стари и нови къщи , дворове с дървени огради, високи зидове, селскостопански сгради за отглеждане на различни домашни животни и птици, обществени сгради в селото- кметство,здравна служба, училище, щърква,магазин/бакалия и др.

2**.**Изработване декор - селска стара къща

3.Запознаване със селският бит- носене на вода с менци, цепене на дърва,месене на хляб, палене на огнището,приготвяне на зимнина, водене на добитъка на паша, косене на трева, жънене на жито, прекопаване на градинка, бране на плодове и зеленчуци, вадене на картофии др.

4,,Забравените игри на баба’’-народни игри от миналото

5.,,На мегдана’’-фолклора –извор на национална гордост- музика,песни,хора,ръченици, наричания, занаяти и кулинарна култура на северозапада

6.,,Кукери’’-изработване на кукери /кукли/, кукерски игри

7.Запознаване с традиционни носии от северозападният край, обичаи и традиции и изработване на модели на народни носии.

8.Посещение на етнографски музей във СОУ,,Никола Вапцаров’’- запознаване на децата с афтентични уреди на труда на хората от миналото- пренасяне в истинската действителност на българското село.

**IV етап: „Моята родина България“**

**Цел:** Систематизиране на детските представи за национална принадлежност.Обобщаване на представите за национални празници като поведение на деца и възрастни.Възприемане на еталони за общочовешки добродетели по примера на местни и национални герои.

**Подтеми:** **„Красива България“**

1.Изработване на аблуми с пейзажи от България

2.Конкурс за рисунка на тема ,,Моята България’’,, Моят град’’

3.„Земята на Ботев и Левски“ -Концерт по случай Националния празник 3 мар

4. Организиране на летния отдих на децата в детски лагери на планина или море - походи, развлекателни програми, водни спортове и др./ мултиплициране на проектно- базирания подход в глобалния проект.

 **За реализирането на проекта поставяме задачи в три аспекта**:

1.**Задачи към децата**- да се запознаят с ,,българското’’, да получат ,формират и разширят знания и да работят в екип.

2.**Задачи към родителите**-да оценяват значимостта на времето и помагат на децата си да получат знания за бита и културата на хората.

3.**Съвместни дейности деца и родители,**  – работа в екип и повишаване педаг. култура, съпричастна към дейностите в ДГ

**Популяризиране на проекта:**

1.Открити врати за родители, учители от други ДГ в Община Монтана – представяне на резултатите от изпълнението на проекта- педагогическа ситуация

2.Изпращане за публикация в специализиран печат

3.Участие на нац. конференця за ПУО с доклад и представяне на проекта.

**Заключение:** Родолюбието е нестихващ огън в сърцето и душата, който веднъж запален ,гори цял живот и озарява всеки докоснат от магията, пленен от усещането за свобода на духа сред удивително красива природа.Искрата, която запалихме сред малките деца, инициативността на майки и бащи оставя горещи следи и вяра в бъдещето на българското, което винаги е оцелявало през вековете.